**DECIZIA ETAPEI DE ÎNCADRARE**

**Nr. ........... / ...........06.2019**

**PROIECT**

Ca urmare a solicitării de emitere a acordului de mediu adresate de SC GULLIVER TRAVEL INTERNATIONAL S.R.L**,** cu sediul in jud. Ilfov, localitatea Mogosoaia, camera 3, înregistrată la APM Tulcea cu nr. 3869/15.03.2019, a depunerii memoriului de prezentare, înregistrat la APM Tulcea cu nr. 4911/01.04.2019, si a completarilor inregistrate cu nr. 6995/08.05.2019, 8491/05.06.2019, 9103/18.06.2019, in baza:

-**Legii nr. 292/2018** privind evaluarea impactului anumitor proiecte publice şi private asupra mediului**,**

- **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificările şi completările prin Legea nr.49/2011, cu modificările și completările ulterioare,

Autoritatea competentă pentru protecția mediului Tulcea decide, ca urmare a consultărilor desfășurate în cadrul sedinței Comisiei Tehnice de Analiza din data de 11.06.2019, că proiectul **„Amenajare parcare casute pe roti”,** propus a se realiza in localitatea Murighiol, str. Baltii, nr.34, T22, Cc143, N.C.30241, CF30241, jud. Tulcea, **nu se supune evaluării impactului asupra mediului.**

**Justificarea prezentei decizii:**

I. Motivele pe baza cărora s-a stabilit neefectuarea evaluării impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr.2, la *punctul 13 lit. a ) orice modificari sau extinderi, altele decat cele prevazute la pct.24 din anexa nr.1, ale proiectelor prevazute in anexa nr.1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului.*

b) lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice şi private asupra mediului, nu sunt de natură a genera un impact semnificativ asupra mediului.

c) proiectul propus intră sub incidenta art.28 din Ordonanța de Urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, amplasamentul se suprapune cu aria naturala protejata ROSCI0065 Delta Dunarii si se afla la cca 8 m de limita RBDD si 20 m de limita ROSPA0031 Delta Dunarii si Complexul Razim- Sinoie.

d) proiectul propus nu intră sub incidența prevederilor art. 48 si 54 din Legea apelor nr. 107/1996, cu modificările și completările ulterioare.

**Caracteristicele proiectului**

1. **Dimensiunea și concepția întregului proiect:**

Proiectul propune crearea a opt platorme betonate cu dimensiuni de 8.60 x3.30 ( platforme ce au ca scop locul de campare a casutelor pe roti) si a patru alei betonate ce asigura legatura dintre aleea de acces (ce duce la pesiune) si platformele betonate pe care vor fi amplasate casutele pe roti - nu se modifica POT si CUT.

În conformitate cu Certificatul de Urbanism nr. 11/842 din 01.03.2019 emis de Primaria Comunei Murighiol, imobilul se află în U.T.R. -2, zona cu pondere mare agroturism conform HCL nr. 59/2010.

*Vecinătățile terenului studiat* sunt următoarele:

- la N – nr. cad. 30278

- la V – nr. cad. 30240

- la S – nr. cad. 30240

- la E – nr. cad. 30278

***Bilant teritorial***

Suprafata teren 1875 mp.

Suprafata construita – parter existent pensiune 204.00 mp

Suprafata construita desfasurata 408.00 mp.

Suprafata construita piscina 140.10 mp

Suprafaţă alei si platform betonate 449.50 mp

Suprafaţă spaţiu verde 1027,00 mp.

POT existent - 10.90 %

CUT existent - 0.22

Pe amplasament este construita o pensiune pe latura de vest a terenului; pe latura de nord si cea de sud vor fi amenajate 8 platforme betonate pe care vor fi amplasate casute de lemn si patru alei pietonale ce vor asigura accesul la platformele pe care sunt amplasate casutele.

Terenul pe care se va amenaja parcarea nu are nevoie de terasare astfel platformele si aleile vor fi ridicate 10 centimetri fata de cota terenului amenajat.

Platformele si aleile vor fi din beton armat .

*Caile de acces nu se vor schimba,se vor mentine caile de acces existente.*

Accesul pe amplasament se face pe latura de est,prin intermediul caii de acces existente. Din punct de vedere al infrastructurii zona nu este perfectata,urmand ca in timp calea de acces sa fie asfaltata.

Pe amplasament, fiecare platforma va avea asiguarata racordarea la reteaua publica de energie electrica existenta in zona, la reteaua publica de alimentare cu apa,reteaua publica de canalizare.

***Organizarea de șantier:***

Santierul se va desfasura in interiorul incintei, se va asigura o platforma pentru depozitarea materialelor si se va asigura un flux pentru intrarea si iesirea utilajelor folosite in executia constructiei.

Platforma se va amplasa pe laturile N-E ale terenului .

Se va amplasa un grup sanitar ecologic ce va desrvi pe toata durata santierului

*b)cumularea cu alte proiecte existente și /sau aprobate*: nu este cazul

*c*) *utilizarea resurselor naturale, în special a solului, a terenurilor, a apei și a biodiversității*: nu este cazul.

*d) cantitatea și tipurile de deșeuri generate/gestionate:*

În timpul execuţiei lucrărilor rezultă deşeuri menajere şi deşeuri din construcții, care vor fi valorificate/eliminate prin agenți economici autorizați.

Toate deșeurile generate în timpul lucrărilor de execuție se vor colecta/depozita în spații special amenajate, pe categorii de deșeuri șipredate către operatori autorizați pentru valorificare/eliminare.

*e)poluarea și alte efecte negative -* emisiile vor rezulta în perioada de execuție a lucrărilor, din surse mobile (mijloacele folosite la transportul materialelor), din lucrările efective realizate pentru executarea proiectului. Nivelul de zgomot nu va depăși nivelul prevăzut de SR 10009/2017 - “Acustică. Limite admisibile ale nivelului de zgomot din mediul ambiant;

*f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice* – minor.

g) *riscurile pentru sănătatea umană – de exemplu, din cauza contaminării apei sau a poluării atmosferice* – nu este cazul

**2) Amplasarea proiectului**

a) *Utilizarea actuală și aprobata a terenurilor*: amplasamentul este situat în intravilanul localitatii Murighiol, str. Baltii, nr.34, T22, Cc143, N.C.30241, CF30241, județul Tulcea, cu folosinţa actuală - teren curti construcţii; destinaţia propusa - zonă cu pondere mare agroturism conform PUG si servicii mixte, turism, locuire sezoniera, agroturism, alimentatie publica, garare ambarcatiuni conform PUZ aprobat prin HCL 59/2010.

b) *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zonă și din subteranul acesteia* – nu este cazul.

c) *capacitatea de absorbție a mediului natural, acordându-se o atenție specială următoarelor zone*:

-zone umede, zone riverane, guri ale râurilor – nu este cazul

-zone costiere și mediul marin – nu este cazul;

-zone montane și forestiere – nu este cazul;

-arii naturale protejate de interes național, comunitar, internațional – amplasamentul se suprapune cu aria naturala protejata ROSCI0065 Delta Dunarii si se afla la cca 8 m de limita RBDD si 20 m de limita ROSPA0031 Delta Dunarii si Complexul Razim- Sinoie;

-zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – amplasamentul se suprapune cu aria naturala protejata ROSCI0065 Delta Dunarii si se afla la cca 8 m de limita RBDD si 20 m de limita ROSPA0031 Delta Dunarii si Complexul Razim- Sinoie;

-zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri– nu este cazul;

- zonele cu o densitate mare a populaţiei – nu este cazul;

-peisaje şi situri importante din punct de vedere istoric, cultural sau arheologic – conform punctului de vedere emis de DIRECȚIA JUDEȚEANĂ PENTRU CULTURĂ TULCEA- nu este necesar Avizul DJC Tulcea. "Potrivit normelor legale existente, dacă, pe parcursul desfăşurării lucrărilor de execuţie, vor rezulta descoperiri arheologice întâmplătoare, beneficiarul şi executantul lucrărilor au următoarele obligaţii: să întrerupă execuţia lucrărilor şi să anunţe imediat DJC Tulcea şi emitentul autorizaţiei de construire."

**3) Tipurile şi caracteristicile impactului potenţial**

- importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată – impact minor

- natura impactului – implementarea proiectului va avea un impact pozitiv, permanent, pe termen mediu și lung asupra peisajului, mediului vizual, social, cultural. Impactul asupra faunei, florei, calității aerului, climei, bunurilor materiale va fi temporar, nesemnificativ.

- natura transfrontalierǎ a impactului: nu este cazul

- intensitatea și complexitatea impactului: impactul determinat de lucrările de extindere, nu sunt de natura să determine efecte negative permanente pe termen mediu și lung. Se estimează că lucrările vor avea un impact nesemnificativ asupra factorilor de mediu.

- probabilitatea impactului: pe durata de implementare și exploatare a proiectului va fi redusă,

- debutul, durata, frecvența și reversabilitatea preconizate ale impactului – impactul nesemnificativ identificat se va manifesta doar pe perioada lucrărilor de investiție. După finalizarea lucrărilor se estimează un impact neutru,

- cumularea impactului cu impactul altor proiecte existente și/sau aprobate – impact minor,

- posibilitatea de reducere efectivă a impactului: pământul și nisipul vor fi depozitate pe terenul proprietate, vor fi acoperite cu prelate pentru evitarea antrenării acestora de către vânt. Se va utiliza material absorbant în cazul unor scurgeri accidentale de combustibil de la utilajele cu care se lucrează.

II. **Motivele pe baza carora s-a stabilit neefectuarea evaluării adecvate :**

1. Amplasamentul proiectului se suprapune cu aria naturală protejată de interes comunitar ROSCI0065 Delta Dunării și se află la cca 20 m de limita ROSPA0031 Delta Dunării-Complexul Razim-Sinoie și la cca 8 m de limita Rezervaţiei Biosferei Delta Dunării;

1. Amplasamentul proiectului este situat în localitatea Murighiol, pe un teren cu folosința actuală de teren curți construcții și destinația propusă zonă cu pondere mare agroturism și servicii mixte, turism, locuire sezonieră, agroturism, alimentație publică, garare ambarcațiuni, conf. Certificat de urbanism nr. 11/842/01.03.2019 eliberat de Primăria Com. Murighiol; pe amplasament există construite o pensiune și o piscină; pe amplasament nu există habitate şi specii de floră şi faună de interes comunitar pentru care au fost declarate ariile naturale protejate şi care ar putea fi afectate semnificativ negativ de implementarea proiectului;
2. Prin implementarea proiectului nu se vor fragmenta habitate naturale de interes comunitar; nu se vor tăia copaci;
3. Emisiile şi zgomotul produse în timpul implementării proiectului pot avea un impact negativ pentru biodiversitatea din vecinătatea amplasamentului, dar acesta va fi de scurtă durată, pe perioada de realizare a proiectului;

III. **Motivele pe baza cărora s-a stabilit neefectuarea evaluării impactului asupra corpurilor de apă** – conform punctului de vedere al SGA Tulcea, nu este afectat niciun corp de apă.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele și specificațiile din documentația tehnică precum și legislația de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu.
2. proiectul se va realiza conform documentațiilor prezentate, cu respectarea prevederilor legislației de protecția mediului, în vigoare.
3. lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎșurare a lucrǎrilor.
4. este interzisă părăsirea incintei organizării de șantier cu mijloacele de transport cu roțile/caroseria autovehiculelor încărcate cu noroi, în vederea evitării antrenării acestuia pe drumurile publice.
5. conditii pentru ca implementarea proiectului să nu aibă un impact semnificativ negativ asupra ariilor naturale protejate :

* măsuri specifice pentru prevenirea şi protecţia împotriva poluării accidentale;
* delimitarea zonei de construcție și a celei de depozitare a materialelor pe perioada construirii;
* suprafeţele pe care se vor depozita materialele de construcţie, recipienţii şi pentru depozitarea temporară a deşeurilor rezultate vor fi impermeabilizate în prealabil, sau vor fi folosite platforme betonate existente sau containere pentru deşeurile rezultate; deșeurile rezultate se vor colecta selectiv și se vor preda firmelor autorizate cu care primăria are contract;
* suprafeţele, al căror înveliş vegetal va fi afectat de lucrări, vor fi refăcute şi redate folosinţei lor iniţiale;

1. folosirea unor echipamente şi utilaje corespunzătoare al căror zgomot să nu depăşească limitele legale admise;
2. montarea unor panouri despărțitoare pentru estomparea emisiilor generate de realizarea lucrărilor și a panourilor fonoabsorbante pentru reducerea zgomotului;
3. se interzice eliminarea oricaror tipuri de deșeuri care ar putea afecta calitatea solului;
4. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată în acest sens.
5. titularii pe numele cărora se va emite autorizația de construcție au obligația să gestioneze deșeurile din construcții astfel încât să atingă progresiv, până la data de 31 decembrie 2020, un nivel de pregătire pentru reutilizare, reciclare și alte operațiuni de valorificare materială, inclusiv operațiuni de umplere, rambleiere care utilizează deșeuri pentru a înlocui alte materiale, de minimum 70% din masa cantităților de deșeuri nepericuloase provenite din activități de construcție, cu excepția materialelor geologice naturale definite la categoria 17 05 04 din anexă la Decizia Comisiei 2014/955/UE;
6. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:

* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile industriale reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.

1. se interzice evacuarea deșeurilor în alte locuri, decât în spațiile special amenajate.
2. organizarea de șantier pentru lucrările prevăzute prin proiect va fi amplasată în incinta amplasamentului și se va avea în vedere următoarele:

* organizarea de șantier va ocupa suprafețe cât mai reduse;
* organizarea de santier se va realiza astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
* se interzice spălarea utilajelor/vehiculelor în zona de lucru aferentă sau în zona organizării de șantier;
* materialele necesare executării lucrărilor propuse se vor depozita în locuri bine stabilite, amenajate corespunzător;
* se vor lua măsuri pentru minimizarea emisiilor de pulberi în suspensie și sedimentabile cu repectarea prevederilor STAS 12574-87 privind protecția atmosferei;
* pe perioada de execuție a lucrărilor, zgomotul produs de activitățile de pe amplasament nu trebuie să depașească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;

1. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încat sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
2. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
3. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
4. raportarea imediată la APM Tulcea și GNM – SCJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
5. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
6. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
7. **la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrărilor;**
8. beneficiarul va respecta condițiile impuse prin Certificatul de Urbanism nr. 11/842 din 01.03.2019 emis de Primaria Comunei Murighiol;

**Prezenta decizie este valabilă pe toata perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vatamată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanța odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunostință publicului a deciziei.

Autoritatea publica emitenta are obligatia de a raspunde la plangerea prealabila prevazuta la art. 22 alin. (1) in termen de 30 de zile de la data inregistrarii acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV**

**Chim. Mirela Aurelia RAICU**

Şef Serviciu Avize, Acorduri, Autorizaţii Şef Serviciu Calitatea Factorilor de Mediu

ing. Simona CONSTANTINESCU ing. Elena MICU

Întocmit: Elizabeth Varzaru /28.06.2019/ 13:30

A.A.A. ............../.........06.2019

Întocmit în trei exemplare din care: unul la titular, unul la dosar obiectiv şi unul la dosar acte de reglementare.